2001/619/EY: Komission päätös, tehty 25 päivänä heinäkuuta 2001, päätösten 92/160/ETY, 92/260/ETY ja 93/197/ETY muuttamisesta eräistä Perun osista tapahtuvan rekisteröityjen hevosten tuonnin osalta (ETA:n kannalta merkityksellinen teksti) (tiedoksiannettu numerolla K(2001) 2314)



Virallinen lehti nro L 215 , 09/08/2001 s. 0055 - 0056



Komission päätös, tehty 25 päivänä heinäkuuta 2001, päätösten 92/160/ETY, 92/260/ETY ja 93/197/ETY muuttamisesta eräistä Perun osista tapahtuvan rekisteröityjen hevosten tuonnin osalta (tiedoksiannettu numerolla K(2001) 2314) (ETA:n kannalta merkityksellinen teksti) (2001/619/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna komission päätöksellä 2001/298/EY(2), ja erityisesti sen 13 artiklan 2 kohdan, 15 artiklan, 16 artiklan sekä 19 artiklan i ja ii luetelmakohdan, sekä katsoo seuraavaa: (1) Peru mainitaan luettelosta kolmansista maista, joista jäsenvaltiot sallivat nautaeläinten, sikojen ja tuoreen lihan tuonnin tehdyn neuvoston päätöksen 79/542/ETY(3), sellaisena kuin se on viimeksi muutettuna päätöksellä 2001/117/EY(4), liitteessä olevassa 2 osassa, joka on rekisteröityjä hevosia koskeva erityissarake. (2) Tiettyjen kolmansien maiden aluejaosta hevoseläinten tuontia varten tehdyllä komission päätöksellä 92/160/ETY(5), sellaisena kuin se on viimeksi muutettuna päätöksellä 2001/611/EY(6), Peruun sovelletaan aluejakoa, jotta voitasiin rajoitta rekisteröityjen hevosten jälleentuontia ainoastaan Liman pääkaupunkialueeseen tapahtuneen tilapäisen viennin jälkeen. (3) Komission päätöksessä 93/195/ETY(7), sellaisena kuin se on viimeksi muutettuna päätöksellä 2001/611/EY, vahvistetaan eläinten terveysvaatimukset ja eläinlääkärintodistukset rekisteröityjen hevosten jälleentuonnissa Peruun suuntautuneen tilapäisen viennin jälkeen. (4) Komission päätöksissä 92/260/ETY(8) ja 93/197/ETY(9), sellaisina kuin ne on viimeksi muutettuina päätöksellä 2001/611/EY, vahvistetaan eläinten terveysvaatimukset ja eläinlääkärintodistukset rekisteröityjen hevosten väliaikaisessa maahanpääsyssä ja tuonnissa. (5) Komission Perussa tekemän eläinlääkinnällisen tarkastuskäynnin jälkeen näyttää siltä, että eläinlääkintäyksiköt valvovat eläinten terveystilannetta tyydyttävällä tavalla ja että erityisesti hevoseläinten siirtoja maan tietyistä osista muualle maahan valvontaan hyvin. (6) Perun eläinlääkintäviranomaiset ovat kirjallisesti sitoutuneet vahvistamaan vuorokauden kuluessa telefaksilla, sähkeellä tai teleksillä komissiolle ja jäsenvaltioille neuvoston direktiivin 90/426/ETY liitteessä A mainittavan ja maassa ilmoitusvelvollisuuden alaisen tarttuvan taudin esiintymisen hevoseläimissä ja kohtuullisen ajan kuluessa mahdolliset muutokset hevoseläinten rokotus- tai tuontikäytännöissä. (7) Venezuelalaista hevoseläinten enkefalomyeliittia ei ole esiintynyt maassa yli kahteen vuoteen, mutta tautitapauksia on kuitenkin havaittu naapurimaissa. (8) Perua ei voida pitää vapaana vesicular stomatitis -taudista, jota esiintyy karjassa monissa osissa maata ja hevosissa Pohjois-Andien laaksoissa. (9) Äskettäin päätökseen saatettu räkä- ja astumatautia koskeva tutkimus osoitti, että näitä tauteja ei esiinny Perussa eikä hevoseläinten virusarteriittia ole havaittu siellä useisiin vuosiin. (10) Tiettyjen naapurimaiden terveystilanteen vuoksi Perussa on otettu käyttöön aluejako, jolla rajoitetaan hevoseläinten siirtoja maan pohjoisosista muualle maahan, ja lisäksi eläinlääkintäalan keskusviranomaiset valvovat hevoseläinten siirtoja Liman alueelta. (11) Näin ollen vaikuttaa aiheelliselta muuttaa päätös 92/160/ETY, jotta voidaan sallia rekisteröityjen hevosten tuonti yhteisöön Liman alueelta. (12) Eläinten terveysvaatimukset ja rekisteröityjen hevosten jäsenvaltioihin suuntautuvassa väliaikaisessa maahanpääsyssä ja tuonnissa käytettävät eläinlääkärintodistukset on mukautettava kyseessä olevan kolmannen maan eläinten terveystilanteeseen ja tämän vuoksi päätökset 92/260/ETY ja 93/197/ETY on muutettava vastaavasti. (13) Selkeyden vuoksi ISO-maakoodia olisi käytettävä muutettaessa luetteloita kolmansista maista. (14) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 92/160/ETY liitteen kohdassa ilmaisu "Peru (1)" ilmaisulla "Peru" ja ilmaisu "Liman pääkaupunkialue" ilmaisulla "Liman alue". 2 artikla Muutetaan päätös 92/260/ETY seuraavasti: 1) Korvataan kolmansien maiden luettelo liitteessä I olevassa D ryhmässä seuraavasti: "Argentiina (AR), Barbados (BB), Bermuda (BM), Bolivia (BO), Brasilia (1) (BR), Chile (CL), Kuuba (CU), Jamaika (JM), Meksiko (1) (MX), Peru (1) (PE), Paraguay (PY), Uruguay (UY)." 2) Korvataan terveystodistuksen otsake liitteessä II olevassa D ryhmässä seuraavasti: "TERVEYSTODISTUS rekisteröityjen hevosten tilapäiseen maahanpääsyyn yhteisön alueelle alle yhdeksänkymmenen päivän ajaksi Argentiinasta, Barbadoksesta, Bermudalta, Boliviasta, Brasiliasta (1), Chilestä, Kuubasta, Jamaikalta, Meksikosta (1), Perusta (1), Paraguaysta, Uruguaysta". 3 artikla Muutetaan päätös 93/197/ETY seuraavasti: 1) Korvataan kolmansien maiden luettelo liitteessä I olevassa D ryhmässä seuraavasti: "Argentiina (AR), Barbados (2) (BB), Bermuda (2) (BM), Bolivia (2) (BO), Brasilia (1) (BR), Chile (CL), Kuuba (2) (CU), Jamaika (2) (JM), Meksiko (1) (MX), Peru (1) (2) (PE), Paraguay (PY), Uruguay (UY)". 2) Korvataan terveystodistuksen otsake liitteessä II olevassa D ryhmässä seuraavasti: "TERVEYSTODISTUS rekisteröityjen hevosten tuonnissa yhteisön alueelle Barbadoksesta, Bermudalta, Boliviasta, Kuubasta, Jamaikalta ja Perusta (1) sekä rekisteröityjen hevoseläinten ja jalostukseen ja tuotantoon tarkoitettujen hevoseläinten tuonnissa yhteisön alueelle Argentiinasta, Brasiliasta (1), Chilestä, Meksikosta (1), Paraguaysta ja Uruguaysta". 4 artikla Tämä päätös on osoitettu kaikille jäsenvaltioille. Tehty Brysselissä 25 päivänä heinäkuuta 2001. Komission puolesta David Byrne Komission jäsen (1) EYVL L 224, 18.8.1990, s. 42. (2) EYVL L 102, 12.4.2001, s. 63. (3) EYVL L 146, 14.6.1979, s. 15. (4) EYVL L 43, 14.2.2001, s. 38. (5) EYVL L 71, 18.3.1992, s. 27. (6) EYVL L 214, 8.8.2001, s. 49. (7) EYVL L 86, 6.4.1993, s. 1. (8) EYVL L 130, 15.5.1992, s. 67. (9) EYVL L 86, 6.4.1993, s. 16.